PARLAMENTUL ROMÂNIEI
	Comisia pentru agricultură, silvicultură, industrie alimentară şi servicii  specifice
	                                Bucureşti,13.11.2007 
                               Nr. 24/569


Către,

Comisia pentru buget, finanţe şi bănci
AVIZ

asupra proiectului de Lege pentru modificarea Legii nr.571/2003

 privind Codul fiscal

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege pentru modificarea Legii nr.571/2003 privind Codul fiscal, transmis cu adresa nr.PL.-x 680  din 10 octombrie 2007 şi înregistrat sub nr.24/481/11.10.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.456/2007, a avizat favorabil proiectul de lege sus menţionat iar Guvernul, prin punctul de vedere nr.941/26.04.2007, nu susţine acest proiect de lege.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege pentru modificarea Legii nr.571/2003 privind Codul fiscal  în şedinţa din 12 noiembrie 2007. 

Faţă de cele de mai sus, membrii comisiei au hotărât în unanimitate avizarea favorabilă  în forma prezentată de Senat, cu următoarele completări:
La art.173, după alin.(2) se introduc două noi alineate, alin.(21) şi alin.(22), cu următorul cuprins:

„(21) Micile distilerii vor plăti o acciză de 25% din acciza standard, respectiv 175 euro/hl alcool pur pe an pentru cantitatea de la peste 100 litri la 500 l alcool pur pe an inclusiv şi 50% din acciza standard, respectiv 375 euro/hl alcool pur pe an pentru cantitatea de la 500 l la 1000 l alcool pur pe an.

(22) Producţia de peste 1000 l alcool pur /an se va acciza integral cu 750 euro/hl alcool 100%.”
 În raport cu obiectul şi conţinutul său, proiectul de lege face parte din categoria legilor ordinare.

          VICEPREŞEDINTE, 


                      SECRETAR,

                        Adrian SEMCU

                                         Vasile MOCANU 
Întocmit: expert Gheorghe Adrian Goţa
